**STROKOVNO PODROČJE PSIHOLOGIJA**

**Opis podpodročja psihologija družine**

Ljubljana, 2023

Na podlagi 14. člena Zakona o sodnih izvedencih, sodnih cenilcih in sodnih tolmačih[[1]](#footnote-1) je ministrstvo na predlog Strokovnega sveta za sodno izvedenstvo, sodno cenilstvo in sodno tolmačenje, sprejet na 32. redni seji z dne 14. 6. 2023, določilo opis:

* **strokovnega** **področja psihologija**, **podpodročje psihologija družine**.

**Ključne besede:** koristi mladoletnega otroka, urejanje otrokovih stikov s starši, osebnost staršev in njihova primernost za vzgojo mladoletnega otroka, psihološke značilnosti mladoletnega otroka, družinski odnosi, ogroženost otroka v družinskem okolju.

Sodni izvedenci s podpodročja psihologija družine podajajo strokovne ugotovitve in izvedenska mnenja v postopkih odločanja o koristi mladoletnega otroka v zadevah, ki so opredeljene v družinski in drugi zakonodaji:

* zaupanje otroka v varstvo in vzgojo v razveznem postopku staršev oziroma v primerih, ko starša živita ločeno,
* urejanje otrokovih stikov s starši in drugimi osebami;
* spori pri izvajanju starševske skrbi;
* ukrepi za varstvo koristi otroka, ukrepi trajnejšega značaja;
* rejništvo, posvojitev;
* sprememba otrokovega osebnega imena.

Sodni izvedenci so strokovno kompetentni za odgovore na vprašanja iz naslednjih vsebinskih sklopov:

* osebnost staršev in njihova primernost za varstvo in vzgojo mladoletnega otroka (otrok) ter izvajanje stikov, odnos staršev do otroka;
* psihološke značilnosti mladoletnega otroka, razvojne in psihološke potrebe, odnos do posameznega starša in drugih družinskih članov, navezanost, doživljanje družinskih razmer in okolja, otrokove želje in mnenje;
* družinski odnosi in dinamika, starševska komunikacija;
* ogroženost otroka v družinskem okolju, primernost določenega ukrepa.

Če sodni izvedenec pri svojem delu ugotovi prisotnost psihopatologije, predlaga pritegnitev izvedenca ustrezne stroke.

1. Uradni list RS, št. 22/18 in 3/22 – ZDeb. [↑](#footnote-ref-1)